CELEX: 32013D0481
Language: hr
Date: 2013-09-26 00:00:00
Title: 2013/481/EU: Odluka Vijeća od 26. rujna 2013. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banco de España

4.10.2013   
            
            
               HR
            
            
               Službeni list Europske unije
            
            
               L 262/9
            
         ODLUKA VIJEĆA
   od 26. rujna 2013.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banco de España
   (2013/481/EU)
   VIJEĆE EUROPSKE UNIJE,
   uzimajući u obzir Protokol (br. 4) o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku ESB/2013/32 Europske središnje banke od 2. rujna 2013. Vijeću Europske unije o vanjskim revizorima Banco de España (1),
   budući da:
   
               (1)
            
            
               Reviziju financijskih izvještaja Europske središnje banke (ESB) i nacionalnih središnjih banaka Eurosustava trebaju obaviti neovisni vanjski revizori koje preporučuje Upravno vijeće ESB-a, a odobrava Vijeće Europske unije.
            
         
               (2)
            
            
               Mandat sadašnjih vanjskih revizora Banco de España istekao je nakon revizije za financijsku godinu 2012. Stoga je potrebno imenovati vanjske revizore od financijske godine 2013.
            
         
               (3)
            
            
               Banco de España izabrala je KPMG Auditores, S.L. za svoje vanjske revizore za financijske godine od 2013. do 2017.
            
         
               (4)
            
            
               Upravno vijeće ESB-a preporučilo je da se KPMG Auditores, S.L. imenuje za vanjske revizore Banco de España za financijske godine od 2013. do 2017.
            
         
               (5)
            
            
               Primjereno je slijediti preporuku Upravnog vijeća ESB-a te u skladu s tim izmijeniti Odluku Vijeća 1999/70/EZ (2),
            
         DONIJELO JE OVU ODLUKU:
   Članak 1.
   Članak 1. stavak 3. Odluke 1999/70/EZ zamjenjuje se sljedećim:
   
      „3.   KPMG Auditores, S.L. ovime se odobravaju kao vanjski revizori Banco de España za financijske godine od 2013. do 2017.”.
   
   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena Europskoj središnjoj banci.
   
      Sastavljeno u Bruxellesu 26. rujna 2013.
      
         
            Za Vijeće
         
         
            Predsjednik
         
         E. GUSTAS
      
   
   
      (1)  SL C 264, 13.9.2013., str. 1.
   
      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).